open-index/open-wikipedia-markdown huggingface dataset:
Bhagavanas

**Bhagavanas** ( „palaimus, turtingas, dalingas“), hinduizme – aukščiausiųjų dievybių epitetas. Apibūdinimas taikytas Višnui ir Krišnai, vėliau Šivai, Višnaus avataroms ir kitoms dievybėms. Dabar titulas suteikiamas religijų pradininkams, šventiesiems. Gali būti vartojamas kaip pagarbus kreipinys.

Pats žodis kaip dievų epitetas sutinkamas jau „Rigvedoje“. Jo pirminė reikšmė „dalingasis, turįs gerą dalią“ (panašiai kaip Bhaga – „dalia“), ir yra tos pačios kilmės kaip slavų dievavardis *bog*.

## Šaltiniai
Bhagavata purana

**Bhagavata purana** ( „viešpaties sakmė“), dar vadinama ***Šrymad Bhagavatam*** (*Śrīmad Bhāgavatam*) – viena iš puranų (tam tikro pobūdžio hinduistinių pasakojimų rinkinys), skirta daugiausia Višnui ir jo avatarai Krišnai. Bhagavata purana sudaryta 12 knygų, 332 skyrių. Svarbiausia laikoma 10 knyga, kurioje pasakojama apie Krišnos vaikystę. Be to, kaip ir kitos puranos, aprašo kosmologiją, geneologijas, mitologiją, geografiją, legendas, šokius, jogą. Joje aprašomas „pieno vandenyno plakimo“ mitas. Bhagavata purana datuojama apie VIII–X a. Vėliau dar nesyk pildyta (kai kurios dalys yra net iš XVIII a.), versta į skirtingas kalbas todėl turi skirtingų redakcijų.

Bhagavata purana kartu su „Bhagavadgyta“ yra vienas pagrindinių Gaudija vaišnavų šventraščių.

Bhagavata purana buvo verčiama į Europos kalbas, iliustruojama, turėjo didelės įtakos Indijos viduramžių amžių literatūrai, miniatiūrų mokykloms.

## Šaltiniai

## Nuorodos
* Visas tekstas sanskritu
* Angliškas vertimas
Dhvani

**Dhvani** ( „aidas, skambesys“) – Indijos poetikos terminas, nusakantis paslėptą užuominą. IX a. dhvani teoriją išplėtojo Anandavardhana (veikale *Dhvanyāloka* („Estetinės sugestijos nušvietimas“)), kuris teigė, kad užuomina turi sukelti estetinį išgyvenimą skaitytojui (ar dramos žiūrovui). Greta šabdos (garso) ir arthos (reikšmės) įtvirtinama trečioji ir svarbiausia kalbos funkcija – dhvani („sugestija“), kurį geba tobulai perteikti poezijos turinį – rasą (estetinė emocija). Dhvani gali būti daiktas, kalbos figūra ir rasa.

Dhvani galima vadinti tik tokį reikšmės atsiskleidimą, kurio metu atsiskleidžianti reikšmė yra tai, ką norima atskleisti, t. y. intencionali reikšmė.

## Šaltiniai
Dignaga

**Dignaga** (, ; g. ~480 m. – m. ~540 m.) – Indijos filosofas, budistinės jogačaros mokyklos pradininkas, budistinės logikos pradininkas.

Kilęs iš Kančipuramo pietų Indijoje. Baigė budizmo universitetą Nalandoje, buvo Vasubandhaus mokinys. Sukūrė loginio pažinimo sisteminę teoriją. Parašė daugiau, kaip 20 veikalų (išliko tik vertimai į kinų ir tibetiečių kalbas). Dignaga aiškino, kad yra du pažinimo būdai – tiesioginis suvokimas per pojūčius ir loginė išvada (išprotis), skyrė išprotį sau ir išprotį kitam. Kūrė žodžio reikšmės teoriją, pagal kurią, žodis reiškia objektą, kai atmetamos su šiuo objektu nesusijusios reikšmės.

Pagrindiniai veikalai:
* *Hetucakra* („Priežasčių ratas“)
* *Pramāṇa-samuccaya* („Patikimo pažinimo šaltinių santrauka“)
* *Alambana-parīkṣā* („Veikalas apie suvokinius“)
* *Abhidharmakośa-marma-pradīpa* (Vasubandhaus veikalų santrauka)

## Šaltiniai
Dykša

**Dykša** ( „įšventinimas, pasišventimas“) Indijos religijose – guru atliekamos įšventinimo apeigos. Hinduizme per dykšą mokiniui duodamas naujas vardas, simbolizuojantis vieno gyvenimo vieno tarpsnio (ašramos) pabaigą ir naujo pradžią. Vaišnavams, šaivams ir šaktams dykša yra privaloma. Tantrikai po dykšos mokiniui suteikia teisę dalyvauti ezoterinėse apeigose, džainai atsižada pasaulietinio gyvenimo ir tampa asketais.

## Šaltiniai
Trečiasis artilerijos pulkas

**Trečiasis artilerijos pulkas** – Lietuvos kariuomenės dalinys, veikęs 1921–1940 m. artilerijos pulkas.

## Istorija
Artilerijos pulko pradžia laikoma 1-ojo artilerijos pulko 3-oji artilerijos baterija, įkurta 1919 m. kovo pabaigoje. Iš jos ir kitų dviejų artilerijos baterijų 1920 m. kovą buvo suformuotas 3-asis artilerijos divizionas, kurį performavus, 1921 m. įkurtas 3-asis artilerijos pulkas.

Pulko štabas ir baterija nuo 1931 m. buvo dislokuotas Kaune, kitos baterijos nuo 1935 m. – Marijampolėje ir Prienuose. 1931 m. pulkas buvo apginkluotas 77 įvairaus kalibro patrankomis ir haubicomis. 1940 m. pulke buvo dvi 75 mm kalibro patrankų baterijos ir viena 105 mm haubicų baterija.

SSRS okupavus Lietuvą, 1940 m. rugpjūčio 30 d. pulkas buvo išformuotas.

## Pulko vadai
* Motiejus Pečiulionis – 1921 m. rugpjūtis – 1921 m. lapkritis.
* J.  Vyšniauskas – 1921 m. lapkritis – 1921 m. gruodis.
* A. Gailius – 1921–1923 m.
* A. Giedraitis – 1923–1924 m.
* Petras Dočkus – 1927–1940 m.
* Vincas Jasulaitis – 1940 m.

## Šaltiniai
Kama (dievas)

**Kama** ( „aistra, troškimas“) – hinduizmo meilės dievas, apsarų valdovas. Įasmenina kamą plačiąja prasme – jutiminius malonumus. Dar vadinamas Abhirūpa („gražusis“), Darpaka („pasileidęs“), Madana („svaiginantis“), Smara („prisimenantis“).

Sykiais minimas jau „Rigvedoje“ ir „Atharvavedoje“. Taitiryja brahmanoje sakoma, kad Kama yra teisingumo dievo Dharmos ir tikėjimo deivės Šradhos antrasis sūnus, Harivanšoje – kad Lakšmės sūnus. Kamos žmona yra Rati („meilės žaismas“), o sūnus – Trišna („troškimas“).

Pasak vieno mito Kama užrūstino į askezę pasinėrusį Šivą, kai paleido į jo širdį strėlę, mėgindamas sužadinti šio geismą Parvatei. Iš Šivos trečiosios akies išsiveržusi liepsna pavertė Kamą pelenais, todėl jis buvo pramintas Anangu („bekūniu“). Paklausęs Rati maldavimų Šiva jį atgaivino ir Kama atgimė kaip Krišnos ir Rukminės sūnus Pradjumna.

Ikonografijoje Kama vaizduojamas kaip jaunikaitis, sėdintis ant papūgos ar gegutės, rankose laikantis lanką iš cukranendrės, kurio templė – iš bičių, o 5 strėlės – iš gėlių. Kama atitinka graikų Erotą, Amūrą.

## Literatūra
* Schmidt R., *Beitrage zur indiaschen Erotik*, Lpz, 1902
* Schmidt R., *Liebe und Ehe im alten und modernen Indien*, B., 1904
* Thomas P., *Kama Kalpa or the Hindu ritual of love*, 9 ed., Bombay, 1958
* Fiseг I., *Indian erotics of the oldest period*, Praha, 1966

## Šaltiniai
GeForce

**GeForce** – grafikos apdorojimo įrenginių serija, kurta bendrovės „Nvidia“. Pirmieji „GeForce“ produktai buvo atskiri grafikos apdorojimo įrenginiai, skirti kaip priedai vaizdo plokštėms ir kaip aukštą vertę turintys įrenginiai asmeninių kompiuterių žaidėjų bendruomenių prekybai.

Pagrindinis konkurentas - AMD su Radeon serija.

## Serijos
* **GeForce 256** (išleista 1999 m. rugpjūčio 31 d.)
* **GeForce 2** (išleista 2000 m. balandį)
* **GeForce 3** (išleista 2001 m. vasarį)
* **GeForce 4** (išleista 2002 m. vasarį)
* **GeForce FX** (išleista 2003 m.)
* **GeForce 6** (išleista 2004 m. balandį)
* **GeForce 7** (išleista 2005 m. birželį)
* **GeForce 8** (išleista 2006 m. lapkričio 8 d.)
* **GeForce 9** ir **100** serijos
* **GeForce 200** ir **300** serijos
* **GeForce 400** ir **500** serijos
* **GeForce 600, 700** ir **800M** serijos
* **GeForce 900** (išleista 2014 m.)
* **GeForce 10** (išleista 2016 m. gegužės 27 d.)
***GeForce 20** (išleista 2018 m.  rugsėjo 20 d.)

## Nuorodos
* Oficialus GeForce tinklalapis
Halo

**Halo** – sci-fi kompiuterinių žaidimų serija, leidžiama JAV „Microsoft“ kompanijos nuo 2001 m. Pagrindiniai serijos žaidimai yra pirmojo asmens šaudyklės žanro. Tai vieni komerciškai sėkmingiausių žaidimų „Xbox“ konsolėms. Žaidimų herojai nežemiškose planetose kovoja su priešiškais ateiviais.

## Apie žaidimus
„Halo“ žaidimų seriją pradėjo JAV „Bungie“ žaidimų studija, kuri priklausė „Microsoft“. Pirmasis žaidimas „“ išleistas 2001 m. kartu su „Microsoft“ pirmosios žaidimų konsolės „Xbox“ pasirodymu rinkoje. Jis turėjo vieno žaidėjo ir kelių žaidėjų režimus, Co-op režimą. Tuo metu dar neveikė „Microsoft“ internetinė paslauga „Xbox Live“, todėl kelių žaidėjų režimas buvo įmanomas tik vietiniame tinkle arba tarp dviejų žaidėjų žaidžiant perskirto ekrano režimu. Vėliau sekę „Halo“ žaidimai turėjo pilnavertę daugelio žaidėjų žaidimo galimybę internetu.

„Halo“ žaidimai tapo vienais populiariausių „Xbox“ konsolėms. Buvo išleisti papildomi žaidimai, parašyti romanai ir grafiniai kūriniai, pratęsiantys ir paaiškinantys žaidimų istoriją. Po 2007 m. „Halo 3“ žaidimo išleidimo „Bungie“ studija išsipirko nuosavybės teises iš „Microsoft“ ir vėliau žaidimų serijos kūrimą pratęsė „Microsoft“ naujai įkurta „343 Industries“ studija. 2015 m. viduryje žaidimų serijos bendri pardavimai pasiekė 65 mln. vnt.

## Žaidimų siužetas
Žaidimų istorija nukelia toli į ateitį, kai žmonės kolonizavo tolimas galaktikos planetas ir buvo užpulti priešiškų ateivių. Žaidėjas valdo herojų − super karį, sukurtą kovoms. Jis vadinamas kariniu rangu *Master Chief* ir paprastai matomas tik apsirengęs koviniu kostiumu. Herojams žaidimo eigoje padeda AI Cortana, reprezentuojama mėlynos spalvos moters pavidalo holograma. *Halo* − taip vadinamos senai išnykusios, kažkada galaktikoje dominavusios ateivių rūšies pastatytos kosminės žiedo formos milžiniškos konstrukcijos, sukurtos karo tikslais.

## Žaidimai
Pagrindinių žaidimų serija:

* Pastaba. 2016 m. pradžios duomenys, dar parduodama rinkoje.
„Halo“ serijos papildomi žaidimai:

## Romanai

„Halo“ serijos romanai:
* „Halo: The Fall of Reach“
* „Halo: The Flood“
* „Halo: First Strike“
* „Halo: Ghosts of Onyx“
* „Halo: The Cole Protocol“
* „Halo: Evolutions“
* „Halo: Cryptum“
* „Halo: Primordium“
* „Halo: Sylentium“

## Išnašos

## Nuorodos

* „Halo“ oficiali svetainė
* giantbomb.com
* mobygames.com
Kama (aistra)

**Kama** ( „aistra, troškimas“) hinduistinėje pasaulėvokoje – meilė, meilės geismas, erotinis ar estetinis mėgavimasis. Pagal tradicinę klasifikaciją tai vienas iš keturių žmogaus gyvenimo tikslų (purušarthų), kartu su dharma, artha ir mokša. Kama priskiriama malonumo (preja) kategorijai, kuri priešpriešinama gėriui (šrejas). „Mahabharatoje“ teigiama, kad kama yra tiek dharmos, tiek arthos šaltinis, nes be jos žmonės nejaučia noro ko nors siekti. Kama ypač svarbi grihastha ašramos (santuokinio pasaulietinio laikotarpio) metu.

Kamos siekiamybė sudarė atskirą žanrą (kamašastras, iš kurių garsiausia III–IV a. Vatsjajanos „Kamasūtra“) ir vaidino svarbų didaktinį vaidmenį klasikinėje indų visuomenėje.

Mitologijoje kamą įkūnija Kamadeva.

## Šaltiniai
Očopintė

**Očopintė** arba **Očopintrė** () gruzinų mitologijoje – laukinių gyvūnų globėjas ir ganytojas. Pirmasis vardo sandas *očo* siejamas su kita gruzinų dievybe Bočo, o *pinte* arba *pintre* – su graikų Pano vardu. Manoma, kad Očopintė valdo kiekvieno gyvūno dvasią. Medžiotojas, prieš leisdamasis medžioklėn, prašo Očopintės sėkmės ir leidimo užmušti žvėrį.

## Šaltiniai
Certhidea fusca

***Certhidea fusca*** (, ) – tanagrinių (*Thraupidae*) šeimos paukščių rūšis. Šios rūšies paukščiai aptinkami tik Galapaguose. Anksčiau buvo priskiriama startinių (*Emberizidae*) šeimai. 

*Certhidea fusca* labai artima devynbalsiniam kikiliui (*Certhidea olivacea*), anksčiau buvo laikoma viena rūšimi.

;Porūšiai

* *Certhidea fusca becki* Rothschild, 1898 - Darvino ir Volfo salos.
* *Certhidea fusca fusca* P. L. Sclater & Salvin, 1870 - Pintos ir Marchenos salos.  
* *Certhidea fusca mentalis* Ridgway, 1894 - Genovesos sala. 
* *Certhidea fusca bifasciata* Ridgway, 1894 - Santa Fė sala. 
* *Certhidea fusca ridgwayi* Rothschild & Hartert, 1899 - Floreanos sala. 
* *Certhidea fusca luteola* Ridgway, 1894 - San Kristobalio sala. 
* *Certhidea fusca cinerascens* Ridgway, 1890 - *Española* sala.

## Šaltiniai
Saturn AL-31

**Saturn AL-31** – karinės paskirties turboventiliatorinis variklis, pradėtas gaminti TSRS, buvo skirtas Su-27 naikintuvams. Šiuo metu įvairias šio variklio modifikacijas tobulina bei gamina Rusijos kompanija „NPO Saturn“.

## Versijos

## Galerija

File:АЛ-31Ф.jpg|AL-31F
File:AL-31FP for Su-30MKI.jpg|AL-31FP
File:Saturn AL-31 FN 1.jpg|AL-31FN
File:AL-31F series 42 engine InnovationDay2013part2-42.jpg|AL-31FM1
File:117C for Su-35.jpg|AL-41F1S


## Nuorodos
Fra Mauro žemėlapis

**Fra Mauro [[žemėlapis]]** () – pasaulio žemėlapis, sukurtas apie 1450 m. Venecijos kartografo vienuolio Fra Mauro. Žemėlapis laikomas vienu geriausių viduramžių kartografijos kūrinių. Tai yra planisferos tipo ant pergamento detaliai nupieštas daugiau nei 5 m² ploto žemėlapis, vaizduojantis Aziją, Indijos vandenyną, Afriką, Europą ir Atlanto vandenyną. Žemėlapis pakreiptas pietumis į viršų.

Jam sukurti prireikė kelerių metų ir labai didelių išlaidų. Žemėlapyje nupiešta labai daug smulkių detalių bei apie 3000 žodinių paaiškinimų. Tuo metu tai buvo detaliausias pasaulio atvaizdavimas. Dėl to Fra Mauro darbas laikomas vienu svarbiausių kartografijos istorijoje. Šis žemėlapis žymi biblijinės pasaulio atvaizdavimo tradicijos pabaigą, vėliau kurti žemėlapiai pradėjo daugiau remtis moksliniais duomenimis, labiau pradėtas vertinti tikslumas, o ne atitikimas religiniamas ar tradiciniams tikėjimams.

Fra Mauro buvo kamendulių vienuolis, gimęs Murano saloje šalia Venecijos. Jis dirbo kaip patarėjas ir kartografas. Pirmąjį žemėlapį, padedant jūrininkui ir kartografui Andrea Bianco jis sukūrė Portugalijos karaliaus Alfonso V užsakymu. Jis buvo pabaigtas 1459 m. balandžio 24 d. ir išsiųstas į Portugaliją. Šis žemėlapis neišliko. Jis buvo laikomas Lisabonoje, Šv. Jurgio pilyje. Žinoma, kad jis ten buvo iki 1494 m., tačiau vėliau dingo. Vėliau Fra Mauro ėmė daryti žemėlapio kopiją Venecijos respublikai, kurią po jo mirties užbaigė Andrea Bianco. Šis kūrinys vėliau buvo atrastas Mauro studijoje ir yra iki šiol saugomas ir demonstruojamas Venecijos Korero muziejuje. 1804 m. žemėlapio reprodukciją ant pergamento atliko britas William Frazer. Ši kopija laikoma Londono bibliotekoje.

## Žemėlapis

Šis žemėlapis yra labai didelis, jo kraštinės siekia 2,4 m (plotas 5,76 m²) ir jis yra didžiausias žemėlapis, išlikęs iš ankstyvųjų Europos laikų. Jis yra nupieštas ant aukšto lygio pergamento ir įrėmintas paauksuotuose rėmeliuose. Didesni žemėlapio piešiniai yra labai detalizuoti, o visame jame naudojama daug spalvų – mėlyna, raudona, ruda, žalia, juoda ir turkio.

Pagrindinės žemėlapyje vaizduojamos pasaulio dalys dalinamos į 4 mažesnes sferas:
* Viršutinė kairė dalis yra kosmologinė diagrama – žemėlapis vaizduoja geocentrinę Saulės sistemą.
* Viršuje dešinėje yra keturių pradinių elementų diagrama.
* Kairėje apačioje vaizduojamas Edeno sodas. Fra Mauro sodą pavaizdavo už pasaulio ribų.
* Dešinėje apačioje vaizduojama Žemė kaip gaublys – čia yra Šiaurės ašigalis, Pietų ašigalis, pusiaujas ir dvi atogrąžos.

## Išnašos

## Šaltiniai
* 
*
Kokosinė starta

**Kokosinė starta** (*Pinaroloxias inornata*) – tanagrinių (*Thraupidae*) šeimos paukščių rūšis. Vienintelė rūšis **kokosinių startų** (*Pinaroloxias*) gentyje. Šios rūšies paukščiai aptinkami tik Kokosų saloje, 550 km nuo Kosta Rikos krantų. Anksčiau buvo priskiriama startinių (*Emberizidae*) šeimai. 

## Šaltiniai
Gilija

:: *Apie gyvenvietę žr. [[Gilija (Matrosovas)]]*.

**Gilija** (, nuo 1946 m. ) – upė Mažosios Lietuvos Pamario krašto Pakalnės ir Labguvos apskrityse (nuo 1945 m. Kaliningrado sritis), Nemuno kairioji šaka.

Prasideda apie 10 km žemiau Tilžės (), prie Panemunės gyvenvietės, kur Nemunas šakojasi į Rusnę ir Giliją. Teka į vakarus, nuo Skiepų (*Mostovoje*) – į pietvakarius. Žemiau Kryžionų (*Zapovednoje*) nuo Gilijos atsišakoja Tovelė (*Tovarnaja*) ir Kryžionų kanalas (*Primorskij kanal*). Gilija įteka į Kuršių marias prie Gilijos (*Matrosovo*) kaimo, Tovelė – prie buvusio Tovės kaimo, kanalas jungiasi su Nemunynu. Ilgis 43 km.

Vagos plotis 50–95 m, gylis 3–4 m, vidutinis nuolydis 0,06 m/km, srovės greitis 0,1-0,2 m/s. Vidutinis debitas ties Skiepais 128 m³/s. Per Giliją nuteka 13-22 % Nemuno vandens. Beveik visa vaga reguliuota, supilti pylimai saugo apylinkes nuo potvynių. Pastatyta keletas siurblinių, kurios į upę pumpuoja už pylimo susitelkusį polderių vandenį. Reguliavimo darbai vyko su pertraukomis nuo XVII a. iki XX a. ketvirtojo dešimtmečio. Ilgą laiką Gilija buvo svarbi vandens kelio Nemunu į Karaliaučių dalis. Prie Gilijos įvairiu laiku veikė 5 hidrologinės stotys; Skiepuose viena tebeveikia.

## Etimologija

Upėvardis kildinamas nuo žodžio *gilus* („einantis tolyn žemyn“).

## Šaltiniai
Aitrusis eukaliptas

**Aitrusis eukaliptas** (*Eucalyptus astringens*) – mirtinių (*Myrtaceae*) šeimos augalas. Šios rūšies medžiai aptinkami Vakarų Australijos pietvakarių regione.

;Porūšiai
* *E. astringens* subsp. *astringens*
* *E. astringens* subsp. *redacta*

;Sinonimas
* *Eucalyptus occidentalis* var. *astringens* Maiden
## Šaltiniai
Didysis Stupelių akmuo

**Didysis Stupelių akmuo** () – akmuo Latvijos teritorijoje, Viesytės savivaldybėje. Akmuo didžiulis – 6,80 x 4,90 x 2,75 m. Ant jo lygaus 25 m² paviršiaus yra kelios negilios įdubos. Senieji apylinkių gyventojai buvo atradę mistines šios vietos galias, nes šalia didžiojo Stupelių piliakalnio akmens rasta senovinių X–XIII a. daiktų, indų šukių ir net kaulų.

XX a. aštuntajame dešimtmetyje Stupelių piliakalnį tyrinėję archeologai spėjo, jog jis gali būti senas kulto akmuo.

Pačio akmens forma šiek tiek skiriasi nuo kitų – jis nėra cilindro formos, o greičiau primena apverstą piramidę. Akmuo yra iš ypatingos rūšies granito – viborgito. Nuo Stupelių piliakalnio link didžiojo Stupelių akmens veda siauras takelis.

## Šaltiniai

## Nuorodos
* Akmens nuotrauka (''picasa'' svetainėje)
Nina Kraljić

**Nina Kraljić** (g. 1992 m. sausio 1 d. Lipovlianiuose, Sisako–Moslavinos apskritis) yra kroatų dainininkė, projekto *The Voice – Najljepši glas Hrvatske* nugalėtoja.

## Biografija

Nina Kraljić gimė 1992 m. sausio 1 d. Kroatijos miestelyje Lipovlianiuose, Sisako–Moslavinos apskrityje. 2009 metais dalyvavo projekte „Supertalent“, finale užėmė 10-ą vietą.

2015 m. Nina pasirodė pirmajame kroatų muzikinio projekto „Balsas“ () sezone, kurio finale pelnė beveik 200 tūkst. balsų ir nugalėjo. Netrukus po pergalės atlikėja išleido savo pirmąjį singlą „Zaljuljali smo svijet“.

2016 m. vasario 24 d. kroatų transliuotojo HRT išrinkta atstovauti šaliai 2016 m. „Eurovizijoje“ Stokholme.

## Diskografija

### Singlai
* 2015: *Zaljuljali smo svijet*

## Šaltiniai


## Nuorodos
* Daina ''Zaljuljali smo svijet''

|-
He Got Game

**He Got Game** – 1998 m. JAV sukurtas draminis filmas sporto tematika, kurio prodiuseris ir režisierius Spike Lee. Pagrindinius vaidmenis atliko Denzel Washington ir Ray Allen.

## Siužetas

Džizesas Šatlsvortas yra vienas iš geriausių krepšininkų šalyje, todėl jį į savo gretas siekia patraukti daugelis koledžų. Jo tėvas Džeikas Šatlsvortas buvo apkaltintas savo žmonos nužudymu, kai sūnui buvo tik 12 metų, ir už tai bausmę atlieka kalėjime. Džeikas vietos viršininko laikinai paleidžiamas iš kalėjimo, šiam manant, kad Džeikas galbūt padės įtikinti sūnų prisijungti prie Didžiosios Valstijos koledžo, kuriame viršininkas buvo vienas iš buvusių įtakingiausių narių, ir į kurį besirinkdamas iš kelių koledžų Džeiko sūnus Džizesas svarsto įstoti ir atstovauti krepšinio komandai. Jei tai įvyks, Džeikas greičiau galės išeiti iš kalėjimo ir džiaugtis laisve, nors santykiai su sūnumi yra įtempti ir pašliję.

## Pagrindiniai aktoriai
: *Aktorius – vaidmuo*
* Denzel Washington – Džeikas Šatlsvortas
* Ray Allen – Džizesas Šatlsvortas
* Zelda Harris – Merė Šatlsvort
* Milla Jovovich – Dakota Barns
* Rosario Dawson – Lala Bonila
* Hill Harper – Koulmanas „Bugeris“ Saiksas
* Ned Beatty – Vordenas Vajatas
* Jim Brown – Spaivis
* Jill Kelly – Siuzė
Duolingo

**Duolingo** yra nemokama kalbų mokymosi platforma, kurią sudaro kalbų mokymosi svetainė, programėlė, tekstų vertimo platforma bei kalbos mokėjimo įvertinimo centras.

2016 m. vasarį „Duolingo“ svetainė ir programėlė siūlė 57 skirtingus kalbų kursus 23 skirtingomis kalbomis. Programėlė yra sukurta iOS, Android ir Windows Phone 8.1 platformoms. „Duolingo“ turi virš 100 milijonų registruotų vartotojų visame pasaulyje.

## Šaltiniai

## Nuorodos
* Oficialus puslapis
Hepatito B vakcina

**Hepatito B vakcina** – tai skiepas, skirtas apsaugoti nuo susirgimo hepatitu B. Pirmąją dozę patartina suleisti per 24 valandas po gimimo, o vėliau skirti dar dvi arba tris papildomas dozes. Skiepyti galima ir tuos, kurių nusilpusi imuninė funkcija (pvz., dėl ŽIV / AIDS), ir gimusius per anksti. Skiepijant sveikus asmenis, imunizacijos veiksmingumas siekia daugiau nei 95 %.

## Skyrimo būdas
Didelės rizikos grupės asmenims po skiepijimo rekomenduojama atlikti kraują tyrimą, kuris gali parodyti, ar vakcina suveikė. Papildomų dozių gali reikėti asmenims, kurių imunitetas silpnas, tačiau daugumai šios priemonės nereikia. Jeigu asmuo kontaktavo su hepatito B virusu, tačiau skiepytas anksčiau nebuvo, kartu su vakcina reikia suleisti hepatito B imunoglobulinų. Vakcina leidžiama į raumenis.

## Saugumas ir preparato sudėtis
Sunkus nepageidaujamas hepatito B vakcinos poveikis pasitaiko labai nedažnai. Gali skaudėti injekcijos vietą. Šią vakciną saugu naudoti nėštumo arba žindymo laikotarpiu. Ji nebuvo susieta su Gijeno-Bare (''Guillain-Barré'') sindromu. Dabartinės vakcinos gaminamos taikant rekombinacinės DNR metodus. Šis preparatas tiekiamas kaip vienvalentė arba daugiavalentė vakcina.

## Istorija, visuomenė ir kultūra
Pirmoji hepatito B vakcina įregistruota JAV 1981 m. Saugesnė vakcina pateikta į rinką 1986 m. Ši vakcina įtraukta į Pasaulio sveikatos organizacijos būtinųjų vaistų sąrašą, kurį sudaro svarbiausi pagrindinės sveikatos priežiūros vaistai. 2014 m. duomenimis, vienos dozės didmeninė kaina buvo 0,58–13,20 JAV dolerių. Jungtinėse Amerikos Valstijose šiai vakcinai kasmet išleidžiama apie 50–100 JAV dolerių.

## Išnašos
Gripo vakcina

**Gripo vakcina**, taip pat vadinama **skiepais nuo gripo** – tai vakcina, skirta apsaugoti nuo susirgimo gripu. Nauja vakcinos versija kuriama kas dvejus metus, nes gripo virusas staigiai kinta. Dauguma jų suteikia vidutinę arba didelę apsaugą nuo gripo, tačiau rezultatai kasmet skiriasi.ref name=Man2012> Naudingumo įrodymų vyresniems nei 65 metų amžiaus asmenims mažai. Ši vakcina sumažina praleistų darbo dienų skaičių maždaug puse dienos. Skiepijant vaikus galima apsaugoti kitus su jais esančius asmenis.

## Rekomendacijos
Pasaulio sveikatos organizacija ir ligų kontrolės bei prevencijos centrai rekomenduoja kasmet skiepyti praktiškai visus vyresnius nei 6 mėnesių amžiaus asmenis. Tai ypač taikoma nėščiosioms, vaikams nuo šešių mėnesių iki penkerių metų amžiaus, kitų sveikatos sutrikimų turintiems asmenims, indėnų kilmės asmenims ir sveikatos priežiūros srities darbuotojams.

## Saugumas
Vakcinos iš esmės yra saugios. 5–10 % vaikų po skiepijimo karščiuoja, taip pat gali skaudėti raumenys arba pasireikšti nuovargis. Tam tikrais metais senyviems žmonėms vakcina gali sukelti Gijeno-Bare (''Guillain-Barré'') sindromą, kurio dažnis – maždaug vienas atvejis milijonui dozių. Šia vakcina negalima skiepyti turinčiųjų stiprių alergijų kiaušiniams arba ankstesnių versijų vakcinoms. Vakcina būna išaktyvintų arba susilpnintų virusų formos. Nėščiosioms skiepyti naudotina išaktyvintų virusų vakcina. Tiekiamos vakcinos, kurias galima leisti į raumenis arba purkšti į nosį.

## Istorija, visuomenė ir kultūra
Skiepyti nuo gripo pradėta 1931 m., o masiškesnis skiepijimas JAV pradėtas 1945 m. Ši vakcina įtraukta į Pasaulio sveikatos organizacijos būtinųjų vaistų sąrašą, kurį sudaro rekomenduojami pagrindinės sveikatos priežiūros vaistai. 2014 m. viena dozė didmeninės prekybos tinkle kainavo apie 5,25 JAV dolerių. Jungtinėse Amerikos Valstijose ji kainuoja mažiau nei 25 JAV dolerius.

## Nuorodos
Hepatito A vakcina

**Hepatito A vakcina** – tai skiepas, skirtas apsaugoti nuo susirgimo hepatitu A. Jis veiksmingas maždaug 95 % atvejų ir veiksmingumas išlieka ne mažiau nei penkiolika metų, o galbūt visą paskiepytojo gyvenimą. Skiepijant nuo hepatito A, rekomenduojama skirti dvi dozes ir imunizaciją pradėti, kai asmeniui daugiau nei vieneri metai. Vakcina leidžiama į raumenis.

Pasaulio sveikatos organizacija (PSO) rekomenduoja masiškai skiepyti šia vakcina srityse, kuriose liga pasitaiko vidutiniškai dažnai. Kur liga labai dažna, skiepyti nepatariama, nes žmonės dažnai jau turi imunitetą, nes buvo užsikrėtę ja vaikystėje. Ligų kontrolės ir prevencijos centras (CDC) rekomenduoja skiepyti suaugusiuosius, patenkančius į didelės rizikos grupę, bei visus vaikus.

Šalutinis poveikis labai retas. Skausmas injekcijos vietoje kyla maždaug 15 % vaikų ir pusei suaugusiųjų. Dauguma hepatito A vakcinų turi išaktyvintų virusų, o keliose yra susilpnintų virusų. Vakcinų su nusilpnintais virusais nepatariama skirti nėštumo laikotarpiu ir asmenims, kurių nusilpusi imuniteto funkcija. Yra kelios sudėtinės vakcinos, į kurių sudėtį įeina hepatito A skiepas su hepatito B arba vidurių šiltinės skiepais.

Pirmoji hepatito A vakcina Europoje įregistruota 1991 m., o JAV – 1995 m. Ši vakcina įtraukta į Pasaulio sveikatos organizacijos būtinųjų vaistų sąrašą, kurį sudaro svarbiausi pagrindinės sveikatos priežiūros vaistai. Jungtinėse Amerikos Valstijose šiai vakcinai kasmet išleidžiama apie 50–100 JAV dolerių.

## Nuorodos
Difterijos vakcina

**Difterijos vakcina** – skiepas, naudojamas siekiant apsaugoti nuo difteriją sukeliančios bakterijos *[[Corynebacterium diphtheriae]]* infekcijos. Pradėjus ja skiepyti, nuo 1980 iki 2000 m. ligos atvejų sumažėjo daugiau nei 90 %. Rekomenduojama skiepyti trimis pradinėmis dozėmis, po kurių vakcina suveikia maždaug 95 % atvejų. Veiksmingumas išlieka maždaug 10 metų, paskui reikia paskiepyti kartotine doze. Imunizuoti galima pradėti šešių savaičių amžiaus kūdikius, tolesnes dozės suleidžiant kas keturias savaites.

Difterijos vakcina labai saugi. Reikšmingas šalutinis poveikis pasireiškia retai. Gali skaudėti injekcijos vietą. Injekcijos vietoje gali susidaryti gumbas, kuris gali išlikti kelias savaites. Šis skiepas saugus nėštumo laikotarpiu ir asmenims, kurių nusilpusi imuniteto funkcija.

Siekiant išvengti difterijos, naudojamas kelių vakcinų derinys. Tai vakcina su stabligės toksoidu (vadinamoji dT arba DT vakcina) ir stabligės bei kokliušo vakcina DPT vakcina. Pasaulio sveikatos organizacija rekomendavo jas naudoti 1974 m. Paskiepyta yra maždaug 84 % pasaulio populiacijos. Skiepijama suleidžiant vakciną į raumenis. Vakciną reikia laikyti šaltai, tačiau negalima užšaldyti.

Difterijos vakcina sukurta 1923 m. Ši vakcina įtraukta į Pasaulio sveikatos organizacijos būtinųjų vaistų sąrašą, kurį sudaro svarbiausi pagrindinės sveikatos priežiūros vaistai. 2014 m. duomenimis, vakcinos su stabligės toksiodu vienos dozės didmeninė kaina buvo 0,12–0,99 JAV dolerių. Jungtinėse Amerikos Valstijose ji kainuoja mažiau nei 25 JAV dolerius.

## Nuorodos
Lietuvos futbolas 2016 m.

**Lietuvos futbolo varžybos 2016 m.** – futbolo varžybos, vykusios Lietuvoje 2016 metais.

## Lygos

Pagrindinės pirmenybės organizuotos vieningoje lygoje.

## Taurės

## Tarptautinė arena
### UEFA klubiniai turnyrai

UEFA turnyruose žaidė 4 klubai:
* Vilniaus „Žalgiris“ (Čempionų lyga);
* Klaipėdos „Atlantas“ (Europos lyga);
* Marijampolės „Sūduva“ (Europos lyga);
* Trakų FK (Europos lyga).

### Rinktinė

2016 m. pradžioje Edgaras Jankauskas tapo nacionalinės vyrų futbolo rinktinės treneriu. Oficialiose rungtynėse jis debiutavo rungtynėmis su Rumunija. Iš viso šiais metais Lietuvos vyrų futbolo rinktinė sužaidė 9 rungtynes.

## Moterys

## Šaltiniai

## Nuorodos
* Lithuania 2016 (Rsssf.org)
Hodžsono prinija

**Hodžsono prinija** (*Prinia hodgsonii*) – cistikolinių (*Cisticolidae*) šeimos paukščių rūšis. Paplitimo arealas – Indijos subkontinente, Šri Lankoje ir pietryčių Azijoje. Aptinkama krūmuose, miško proskynose ir kitose atvirose vietovėse. Labai panaši į rudąją priniją (*Prinia rufescens*).

1831 m. aprašydamas šią rūšį, aptiktą prie Gango upės tarp Kolkatos ir Varanasio, Džeimsas Franklinas pavadino *Prinia gracilis*. 1844 m. Edvardas Blytas pervardino į *Prinia hodgsonii*, kadangi sutapo su *[[grakščioji prinija|Sylvia gracilis]]* (1823 m. aprašė Martinas Lichtenšteinas) kuri buvo priskirta prinijų genčiai. Taip pat ji buvo pavadinta *Prinia adamsi* (Tomas Džerdonas) ir *Prinia humilis* (Alanas Hiumas).
;Porūšiai
* *P. h. hodgsonii* Blyth, 1844 – paplitęs Indijos pusiasalyje nuo Indo-Gangos lygumos iki Maisūro pietuose ir iki bangladešo rytuose.
* *P. h. rufula* Godwin-Austen, 1874 – paplitęs Himalajų kalnų papėdėse nuo žemutinio Svato Pakistane iki Arunačal Pradešo rytų Indijoje.
* *P. h. albogularis* Walden, 1870 – paplitęs Vakarų Ghatuose.
* *P. h. pectoralis* Legge, 1874  – paplitęs rytinėje ir pietrytinėje Šri Lankoje.
* *P. h. erro* Deignan, 1942 – paplitęs nuo rytų Mianmaro iki Tailando ir pietinio Indokinijos pusiasalio.
* *P. h. confusa* Deignan, 1942 – paplitęs nuo pietų Kinijos iki šiaurės rytų Laoso ir šiaurės Vietnamo.

## Šaltiniai
Noel Gallagher's High Flying Birds (albumas)

**Noel Gallagher’s High Flying Bird** – debiutinis britų to paties pavadinimo grupės albumas, išleistas 2011 m. spalio 17 d. Tai – pirmasis studijinis Noel Gallagher įrašas po to grupės „Oasis“ išsiskyrimo. Albumas sulaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, per pirmąją pardavimų savaitę pardavus per 122 tūkstančius kopijų.

2015 m. rugsėjo mėnesio duomenimis, Jungtinėje Karalystėje parduota per 800 tūkstančių albumo kopijų., o visame pasaulyje – virš 2,5 milijono.

## Dainų sąrašas

## Išnašos
Ceremonials

**Ceremonials** – antrasis studijinis britų grupės „Florence and the Machine“ albumas, išleistas 2011 m. spalio 28 d. Albumo singlas „Spectrum (Say My Name)“ sulaukė didelio pasisekimo visame pasaulyje ir pasiekė pirmąją vietą Jungtinės Karalystės singlų reitinge. Albumas taip pat sulaukė pasisekimo tarp kritikų ir klausytojų. Albumas debiutavo pirmojoje Jungtinės Karalystės albumų reitingo vietoje, tapdamas antruoju grupės įrašu, pasiekusiu šią viršūnę.

2012 m. gegužės mėnesio duomenimis, visame pasaulyje parduota per du milijonus albumo kopijų.

2013 m. „Grammy“ apdovanojimuose „Ceremonials“ nominuotas geriausio vokalinio pop albumo nominacijoje, o singlas „Shake It Out“ – geriausio grupinio pop atlikimo.

## Dainų sąrašas

## Išnašos
Palaukių šv. Pranciškaus koplyčia

**Palaukių šv. Pranciškaus koplyčia** – veikianti koplyčia Palaukių kaime, Karsakiškio seniūnijoje, Panevėžio rajone. Medinė koplyčia stovi kaimo kapinėse, šalia kelio . Kapinės dar veikiančios, bet čia dabar laidojama tik senosiose kapavietėse. Priklauso Karsakiškio Nukryžiuotojo Jėzaus parapijai. Koplyčiai suteiktas Šv. Pranciškaus vardas. Ji garsėja šv. Pranciškaus Asyžiečio atlaidais, į kuriuos renkasi tikintieji iš aplinkinių kaimų, Panevėžio bei kitų vietovių, dalyvauja kaimyninės bažnyčios choras. Prie koplyčios auga didelė, išskirtinė pušis su rūpintojėliu šakose, kuri, spėjama, prieš šimtus metų sodinta ant maro aukų kapo.

## Istorija

Palaukių kaimas minimas istorijos šaltiniuose nuo 1556 m., vykdant valakų reformą Upytės valsčiuje. Koplyčia pastatyta 1772 m.

II pasaulinio karo metais ties koplyčia, manoma, sprogo mina, kurios skeveldros susmigo į šalia buvusį pastatą. Išorės sienų rąstus vėliau paslėpė naujos lentos, uždengusios koplyčios fasadą. Tačiau per langus skridusių skeveldrų pėdsakai matomi iki šių dienų. Likusios jais tankiai nusėtos vidaus sienos ir lubos. Pagal vietinių žmonių prisiminimus, pokaryje į koplyčios langus galėjo nusitaikyti ir paleisti seriją kulkų šiose apylinkėse siautę stribai, įtarę ten slepiantis partizanus. Kulkų žymių daugiau matyti choristų balkone. Kulkomis apšaudytas ir kapinėse stovintis akmeninis paminklas. Tai iš gretimo Vepų kaimo pakelės atgabentas pavasarininkų pastatytas paminklas. Po 1970 m. vietos kolūkio pirmininko prašymu paminklas buvo kranu nukeltas ir pastatytas Palaukių kapinėse šalia kitų kapų. Šį savo darbą prisiminė tuometis krano vairuotojas iš Tiltagalių.

2021 m. Palaukių koplyčia Karsakiškio parapijos klebono rūpesčiu buvo suremontuota: perdažytas pastatas, sutvarkytas stogas, pakeista elektros instaliacija. Dar tvirtos koplyčios lubos, taip pat sienos paliktos tokios pačios, su apšaudymų žymėmis, nuo apylinkėse praūžusio paskutinio karo laikų. Remonto darbams pinigų paaukojo viena Karsakiškio seniūnijos giminė, minėjusi artimojo mirties metines.

## Architektūra

Koplyčios pastatas yra 12x7 m dydžio, stačiakampio plano, su apside, priekiniu fasadu atgręžtas į plentą (pietų pusę). Dvišlaičio stogo priekyje iškilęs varpinės bokštelis su varpeliu. Smailę vainikuoja geležinis kryžius su spinduliais. Apsidę dengia trišlaitis stogas. Dešinėje pusėje nuo altoriaus pristatyta zakristija. Sienos ir trikampis frontonas iki remonto buvo apkalti statmenai su lentelėmis. Pagrindinės durys dvivėrės, puoštos dekoratyviniais rombais. Vienanavė koplyčia užsibaigia trisiene presbiterija. Viduje yra balkonas chorui su medinės arkados tvorele.

## Šaltiniai

## Nuorodos

* Palaukiuose viešėjo vyskupas 
* Petras Juknevičius. Panevėžio rajono koplyčios *panrs.lt*, „Tėvynė“, 1993-10-20, Nr. 81.
Naujikų koplyčia

**Naujikų koplyčia** – veikianti koplyčia Naujikų kaime, Karsakiškio seniūnijoje, Panevėžio rajone, 10 km į rytus nuo Panevėžio. Medinė koplyčia stūkso kaimo kapinėse, supamose atvirų laukų, 100 m į šiaurę nuo kelio . 

Koplyčia suremontuota, priklauso Karsakiškio Nukryžiuotojo Jėzaus parapijai. Švenčiami Šv. Kryžiaus Išaukštinimo atlaidai.

2019 m. vietos verslininko lėšomis uždengtas naujas stogas.

Koplyčia pastatyta 1886 m. Ji medinė, liaudies architektūros formų, stačiakampio plano, su apside, šonine zakristija. Priekiniu fasadu atgręžta į šiaurės rytų pusę. Ant priekinio stogo kraigo iškilęs varpinės bokštelis su geležiniu kryžiumi. Koplyčia vienanavė, su choro balkonu, interjere vyrauja dailylenčių apkala. Įrengtas altorius.

## Galerija


Naujikai, koplyčia.JPG|Koplyčia 2013 m.
Naujikai, koplyčia 2020.JPG|Atnaujinta koplyčia
Naujikų koplyčia, vidus.JPG|Interjeras
Naujikai, koplyčia. Altorius.JPG|Altorius
Naujikai, koplyčia. Balkonas.JPG|Vaizdas į balkoną
Naujikai, koplyčios balkone.JPG|Fisharmonija balkone
Naujikai, koplyčios kryžius.JPG|Varpinės kryžius


## Šaltiniai

## Nuorodos

* Petras Juknevičius. Panevėžio rajono koplyčios *panrs.lt*, „Tėvynė“, 1993-10-20, Nr. 81.
I Like It When You Sleep, for You Are So Beautiful Yet So Unaware of It

**I Like It When You Sleep, for You Are So Beautiful Yet So Unaware of It** – antrasis studijinis britų roko grupės „The 1975“ albumas, išleistas 2016 m. vasario 26 d. Prieš išleidžiant albumą, grupė buvo paskelbusi apie netikrą išsiskyrimą, ištrynė savo paskyras visuose socialiniuose tinkluose, vėliau juos atkūrė ir siuntė gerbėjams užslėptas žinutes su žodžiais iš naujojo albumo. Išleistas albumas sulaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, per pirmąją pardavimų savaitę pardavus per 58 tūkstančius kopijų. Albumas taip pat debiutavo pirmojoje vietoje JAV (pardavus 98 tūkstančius kopijų), Australijoje, Naujojoje Zelandijoje ir Kanadoje.

2018 m. kovo mėnesio duomenimis, Jungtinėje Karalystėje parduota virš 300 tūkstančių albumo kopijų ir jis tapęs platininiu, o JAV – per pusę milijono, taip užtikrinant auksinį statusą.

2017 m. vykusiuose „Grammy“ apdovanojimuose albumas nominuotas geriausio riboto leidimo įpakavimo kategorijoje.

## Dainų sąrašas

## Išnašos
Puslaidininkinis diskas

**Puslaidininkinis diskas** arba **SSD diskas** – puslaidininkinė laikmena, kurioje informacija įrašoma ne į magnetinį diskelį, o į keletą sujungtų atmintukų. Sukurti prieiti prie duomenų taip pat kaip standieji diskai, bet veikia sparčiau.

## Architektūra
Pagrindiniai SSD disko komponentai – valdiklis ir atmintis duomenims saugoti. Iš pradžių atminties komponentas buvo neišliekamoji dinaminė atmintis (DRAM), tačiau nuo 2009 m. dažnesnė tapo NAND tipo išliekamoji atmintis.

### Valdiklis
Kiekviename SSD diske yra valdiklis, kuriame įmontuotas procesorius vykdo tvarkyklės lygio programinį kodą.

## Veikimo principas
SSD technologija naudoja elektronines sąsajas, kurios suderintos su tradiciniais įvesties/išvesties (*I/O – In/Out*) būdais, pritaikytais tradiciniams standiesiems diskams.

SSD diskuose nėra jokių mechaninių judančių komponentų. Tai išskiria juos iš elektromechaninių magnetinių diskų (HDD) ar diskelių, naudojančių judančią magnetinę galvutę aplink besisukančią plokštelę informacijai įrašyti ar nuskaityti, kategorijos. Lyginant su elektromechaniniais diskais, SSD diskai yra žymiai atsparesni mechaniniams sukrėtimams, yra daug tylesni, jų prieigos bei uždelsimo laikas daug trumpesnis. Nors 2012 m. SSD diskų kainos krito sparčiai, vidutinė jų kaina vis vien yra apie 8–9 kartus didesnė, lyginant su tradiciniais standžiaisiais diskais.

Nuo 2014 m. dauguma SSD diskų naudoja „NAND“ principu paremtą flash atmintį, kuri leidžia neprarasti duomenų, įrašytų į diską net atjungus maitinimą.

Programinei įrangai, kuriai reikalinga greita prieiga prie duomenų, tačiau nėra svarbi informacija, gali būti skirti operatyviosios atminties (RAM) technologijomis pagrįsti SSD diskai, kurie duomenų po kompiuterio perkrovos neišsaugo. Tokie įrenginiai gali būti maitinami išoriniu maitinimu, pavyzdžiui, baterijomis tam tikrą laiką, jeigu pagrindinis maitinimas dingsta.

Hibridiniai diskai (SSHD) apjungia SSD ir HDD technologijas viename įrenginyje, kuriame įmontuotas kietasis magnetinis diskas bei SSD spartinančioji technologija (podėliavimas). Toks sprendimas gali pasiūlyti našumą, panašų į SSD diskų, naudojantis tam tikra programine įranga.

## Šaltiniai
Surviliškio koplyčia

**Surviliškio kapinių koplyčia** – medinė koplyčia, esanti Kėdainių rajone, Surviliškio miestelio kapinėse, už 250 m į pietus nuo Surviliškio Nukryžiuotojo Jėzaus bažnyčios (pastatytos 1791 m.). Koplyčia stovi senųjų kapinių pietiniame pakraštyje – priešingoje pusėje nuo pagrindinių įėjimo vartų, 100 m nuo Nevėžio. 

Kapinėse yra dailės paminklų, čia palaidotas žymus XIX a. kryždirbys Vincas Svirskis, pastatytas paminklas Surviliškio apylinkėse žuvusių partizanų atminimui. Vietos bendruomenė kapinėse rengia kasmetines akcijas „Žvakių takas išėjusiems“.

## Istorija

Istoriniuose šaltiniuose Surviliškio dvaras minimas nuo 1500 m. 

Kapinių koplyčia Surviliškyje pastatyta 1800 m. 


Surviliškio koplyčia 3.JPG|Interjeras
Surviliškis, kapinių koplyčia.JPG|Koplyčios apsidė
Surviliškio koplyčia 2019.JPG|Atnaujinta koplyčia, 2019 m. 
 

## Šaltiniai
Prinijos

**Prinijos** (*Prinia*) – cistikolinių (*Cisticolidae*) šeimos paukščių gentis. Anksčiau buvo priskiriama devynbalsinių (*Sylviidae*) šeimai. Javiečių kalba *prinya*, dryžasparnės prinijos vietinis pavadinimas.

;Rūšys
* Dėmėtoji prinija (*Prinia maculosa*) Boddaert, 1783
* Drakensbergo prinija (*Prinia hypoxantha*)Sharpe, 1877
* Dryžasparnė prinija (*Prinia familiaris*) Horsfield, 1821
* Džiunglinė prinija (*Prinia sylvatica*) Jerdon, 1840
* Hodžsono prinija (*Prinia hodgsonii*) Blyth, 1844
* Gelsvapilvė prinija (*Prinia subflava*) Gmelin, 1789
* Geltonpilvė prinija (*Prinia flaviventris*) Delessert, 1840
* Grakščioji prinija (*Prinia gracilis*) Lichtenstein, 1823
* Juodagurklė prinija (*Prinia atrogularis*) Moore, 1854
* Juodakrūtė prinija (*Prinia flavicans*) Vieillot, 1820
* Kalninė prinija (*Prinia crinigera*) Hodgson, 1836
* Malajinė prinija (*Prinia polychroa*) Temminck, 1828
* Paprastoji prinija (*Prinia inornata*) Sykes, 1832
* Pelkinė prinija (*Prinia cinerascens*) Walden, 1874
* Pilkavainikė prinija (*Prinia cinereocapilla*) Hodgson, 1854
* Rudoji prinija (*Prinia rufescens*) Blyth, 1847
* Rusvakaktė prinija (*Prinia buchanani*) Blyth, 1844
* Rusvapilvė prinija (*Prinia socialis*) Sykes, 1832
* Santominė prinija (*Prinia molleri*) Bocage, 1887
* Somalinė prinija (*Prinia somalica*) Elliot, 1897
* Upinė prinija (*Prinia fluviatilis*) Chappuis, 1974
* Zebrinė prinija (*Prinia bairdii*) Cassin, 1855

## Šaltiniai
Assassin's Creed Syndicate

**Assassin's Creed Syndicate** – nuotykių ir veiksmo kompiuterinis žaidimas, sukurtas studijos „Ubisoft Quebec“. Žaidimas išleistas 2015 m. spalio 23 d. Pritaikytas Microsoft Windows, PlayStation 4 ir Xbox One platformoms. Tai devintasis „Assassin's Creed“ serijos kompiuterinis žaidimas.

Žaidimas sukurtas pagal trečiojo asmens valdymo perspektyvą. Jame galima keliauti tiek pėsčiomis, tiek vežimu. Veiksmas vyksta tolimoje praeityje, Viktorijos laikų Londone, remiantis tikro pasaulio įvykiais. Jų viduryje yra atsidūrę per šimtmečius nesutaikomi asasinai, kovojantys už taiką prieš tamplierius. Istorija pasakoja apie dvynius brolius ir seseris Džeikobą ir Aivi, kurie nusikalstamų veikų dėka siekia susigrąžinti Londoną iš tamplierių kontrolės. Atviro pasaulio dizainas leidžia žaidėjams laisvai tyrinėti miestą kampanijos metu.
Ubisoft Quebec

**Ubisoft Quebec** – bendrovės „Ubisoft“ studija, kurianti kompiuterinis žaidimus. Įsikūrusi Kvebeko mieste, Kvebeke, Kanadoje. Prisidėjo kuriant tokius populiarius žaidimus kaip Prince of Persia: The Forgotten Sands (Wii versija), Assassin's Creed: Brotherhood ir Assassin's Creed Syndicate.

## Istorija
Studijos siekis buvo ieškoti naujų idėjų ir talentų rytinėje Kvebeko dalyje.

## Sukurti žaidimai
Taromatas

**Taromatas** – automatas, surenkantis tarą, ir grąžinantis už ją užstatą. Taromatas išrūšiuoja pakuotes ir jas supresuoja arba sukompaktuoja, taip sumažindamas jų tūrį. Tokiu būdu taupomi tolimesni logistikos kaštai.

## Istorija
Pirmas bandymas užpatentuoti taromatą buvo užfiksuotas 1920 m. Amerikoje.

Pirmas veikiantis taromatas buvo užpatentuotas ir pradėtas naudoti Švedijoje 1950 m.

Šešeriais metais vėliau nei Lietuvoje – 2022 m. vasario 1 d. – taros grąžinimo sistema buvo įdiegta Latvijoje. Šiaurinėje kaimynėje pridavus taros pakuotę, atgaunamas 10 centų užstatas. Sistemos įdiegimo dieną Latvijoje pradėjo veikti 1350 taros grąžinimo punktų, priimančių tuščią stiklo, plastiko ir aliuminio tarą.

## Taromatai Lietuvoje

Nuo 2016 m. vasario 1 d. Lietuvoje pradėjo veikti vienkartinių gėrimų pakuočių užstato sistema, jos veikla šalyje rūpinasi Lietuvos gėrimų gamintojų, importuotojų bei pardavėjų įsteigta ne pelno organizacija VšĮ „Užstato sistemos administratorius“. 2022 m. pradžioje Lietuvoje veikė 2708 vietos, priimančios depozito tarą. Grąžinus užstato sistemos ženklu pažymėtas pakuotes perdirbti, atgaunamas 10 centų užstatas. Sistemoje dalyvauja metalinės, stiklinės ir plastikinės gėrimų pakuotės pažymėtos užstato sistemos ženklu. Grąžinamos pakuotės turi būti tuščios, išlaikiusios pradinę formą, o pakuočių etiketės turi būti nepažeistos, su aiškiai matomu brūkšniniu kodu, kitu atveju taromatas gali neatpažinti pakuotės. Planuojama, kad iki 2023-ųjų metų taros surinkimo sistema priims stipraus alkoholio, pieno butelius, stiklainius.

Per šešerius užstato sistemos gyvavimo metus buvo surinkta beveik pusketvirto milijono pakuočių.

## Taip pat skaitykite
* Atliekų tvarkymas

## Išnašos

## Nuorodos

* Užstato sistema Lietuvoje
Mistra

**Mistra** arba ***Mistras*** () – gyvenvietė ir archeologinė vietovė pietų Graikijoje, Peloponeso pusiasalio pietuose, Lakonijoje, Taigeto kalno papėdėje, netoli Spartos. Išsidėstęs terasose kalno šlaite.

Mistra garsėja kaip buvusi Bizantijai priklausiusios Morėjos despotystės (XIV–XV a.), apėmusios Peloponeso pusiasalį, sostinė. Čia išlikęs gausus viduramžių architektūros paveldas: tvirtovė, Brontocho, Periblepto vienuolynų liekanos, veikiantis Pantanasos vienuolynas, keletas bažnyčių, vartai, įvairūs rūmai, gyvenamieji ir ūkiniai pastatai.

## Istorija

Senovėje šioje vietovėje gyveno slavų gentis milingai. XIII a. vid. Achėjos kunigaikštis Viljamas Vilarduenas Mistroje pastatė tvirtovę. 1259 m. ji užkariauta Nikėjos imperijos (Bizanijos). 1262 m. Mistra tapo Morėjos despotystės sostine. Mieste suklestėjo menai, filosofija (čia mokė neoplatonikas Plitonas), statyti vienuolynai, išpuošti freskomis. 1460 m. Mistrą užėmė Osmanai, jos reikšmė sumenko. XIX a. dauguma Mistros gyventojų persikėlė į naujai įkurtą Spartą.

1989 m. Mistra paskelbta UNESCO pasaulio paveldo objektu.

## Galerija

Mystra, veduta rovine e castello.JPG|Tvirtovės liekanos
Mistra 9.jpg|Šv. Sofijos bažnyčia
Mystra, porta 02.JPG|Miesto vartai
Mistra 1.jpg|Pantanasos vienuolynas
Dryžasparnė prinija

**Dryžasparnė prinija** (*Prinia familiaris*) – cistikolinių (*Cisticolidae*) šeimos paukščių rūšis. Paplitimo arealas – Sumatros, Javos ir Balio salos. 

;Porūšiai
* *Prinia familiaris familiaris*
* *Prinia familiaris prinia*

## Galerija

Bar-winged Prinia (Prinia familiaris) - Flickr - Lip Kee (1).jpg|
Bar-winged Prinia (Prinia familiaris) - Flickr - Lip Kee (2).jpg|
Bar-winged Prinia (Prinia familiaris) - Flickr - Lip Kee.jpg|
Bar-winged Prinia (Prinia familiaris) 1.jpg|
Bar-winged Prinia (Prinia familiaris) 3.jpg|

## Šaltiniai
Subang Džaja

**Subang Džaja** () – miestas Malaizijoje, Selangoro valstijoje, Kvala Lumpūro priemiestis, nutolęs 20 km į šiaurę nuo sostinės centro. Čia įsikūrę įvairūs prekybos ir pramogų centrai, sporto kompleksai. Mašinų, elektronikos pramonė. Veikia Monašo universiteto skyrius, INTI tarptautinio universiteto skyrius, keletas kolegijų. Yra Darul Ehsano mečetė (1985 m.), katalikų Šv. Tomo bažnyčia, hinduistų ir budistų šventyklos. Priemiestiniai traukiniai jungia miestą su Kvala Lumpūru ir Port Klangu.

## Istorija

Subang Džaja įkurta 1974 m. kaip kito Kvala Lumpūro priemiesčio, Petaling Džajos, dalis. Iki tol šioje teritorijoje buvo alyvpalmių ir kaučiuko plantacijos. 1997 m. tapo atskira savivaldybe.
Skylanders

**Skylanders** – kompiuterinių žaidimų serija ir su ja susijusios žaislų figūrėlės vaikams, kurias nuo 2011 m. pradėjo leisti JAV „Activision“ kompanija.

## Apie „Skylanders“

„Skylanders“ yra kompiuterinių nuotykių žaidimų serija. Žaidimų animacinėje aplinkoje valdomi veikėjai, kurių modeliai atitinka realių žaislų figūrėlių pavidalą. Žaislų figūrėlės taip pat vadinamos skailanderiais (*Skylanders*) − tai įvairūs monstrai, pramanytos būtybės. Pasak „Skylanders“ istorijos, šios būtybės kažkada gyveno pramanytame Skylands pasaulyje (pavadinimas sudarytas iš dviejų angliškų žodžių: *sky* − dangus, *land* − žemė). Skailanderiai buvo šio pasaulio gynėjai nuo blogio jėgų. Skylands pasaulyje įvyko nežinoma katastrofa ir skailanderiai įstrigo žmonių pasaulyje statinių žaislų figūrėlių pavidalu. Skailanderius sugrąžinti į jų pasaulį (kompiuterinio žaidimo) galima per pjedestalą „Portal of Power“, kuris pajungiamas prie žaidimų konsolės. Su žaidimu parduodami supakuoti „Portal of Power“ ir kelios skailanderių žaislų figūrėlės, kitas figūrėles reikia įsigyti atskirai.

„Skylanders“ franšizę sukūrė JAV „Toys for Bob“ studija, priklausiusi „Activision“. 2008 m. „Vivendi“ perėmus „Activision“ kontrolę, į jos naudojamą nuosavybę pateko keleto senų žaidimų franšizių prekiniai ženklai, tarp jų drakono Spyro. „Toys for Bob“ studija nusprendė naudoti drakoniuko Spyro vardą marketingo tikslais pirmajam „Skylanders“ žaidimui ir Spyro žaislo figūrėlė laikoma pirmuoju skailanderiu. Su kiekvienu išleistu nauju žaidimu buvo išleidžiami vis nauji skailanderių figūrėlių rinkiniai. Kiekvienas skailanderis priskirtas kurioms nors magijos klasėms. Senesnės kartos skailanderius galima naudoti su naujesniais žaidimais, tačiau naujesnės kartos skailanderiai nesuderinami su senesniais žaidimais. Su pirmaisiais trimis žaidimais išleista 80 skailanderių figūrėlių. 

„Skylanders“ franšizė susilaukė didelės komercinės sėkmės. Nuo 2011 m., kai pasirodė pirmieji skailanderiai, iki 2015 m. vidurio buvo parduota daugiau nei 250 mln. vnt. žaislų figūrėlių ir franšizė surinko 3 mlrd. JAV dolerių pajamų. Pagrindiniai franšizės konkurentai: „Disney“ leidžiami „Disney Infinity“ (pradėta 2013 m.), „Nintendo“ − *[[amiibo]]* (2014) ir „Warner Bros.“ − „LEGO Dimensions“ (2015).

## „Skylanders“ žaidimų serija
„Skylanders“ žaidimai išleisti visoms pagrindinėms žaidimų konsolėms, taip pat sukurti papildomi žaidimai mobiliosioms platformoms ir interneto naršyklės pagrindu veikiantys.

Pagrindinių žaidimų serija:

## Nuorodos
* „Skylanders“ oficialus tinklalapis
* giantbomb.com
* mobygames.com

## Išnašos